Eliant

Eliant zo ur gumun e Bro-Gerne, e kanton Konk-Kerne, e departamant Penn-ar-Bed, e mervent Breizh.
 Anv 
Stummoù skrivet
 Erwan Vallerie (1995) ː Elgent, 1084, 1107 ; Elgen, 1210 ; Elgient, 1350 ; Elyent, 1368 ; Elyen, 1368 ; Elyent, 1408 ; Elient, 1454, 1516 ; Elyent, 1536 ; Eliant, 1630, 1636 ; Elian, 1654Erwan Vallerie : Diazezoù studi istorel an anvioù-parrez. Corpus. An Here. 1995.
Gerdarzh
War a seblant ː el-gent (= gouen) ; anv-den ?Bernard Tanguy ː Dictionnaire des noms de communes, trèves et paroisses du Finistère. Chasse-Marée - ArMen, 1990.
Ardamezioù
En aour e vailhenn en geot, e gab en argant karget gant pemp brizhenn erminig en sabel.
Aozer ː Yves Clerc'h.
Broig
Emañ Eliant e Bro ar Veleniked.
 Istor 
 Ragistor 
War a seblant e oa bet tud o vevañ en Eliant adalek Henoadvezh ar Maen, war-dro 50 000 a-raok Jezuz-Krist. 
 Krennamzer 
Er  hag er  e teuas tud eus Hanternoz Kembre da vevañ hag annezañ a rejont e lec'h m'emañ ar bourk bremañ. Dont a ra an anv Eliant eus ar mare-se. Meur a zisplegadur a zo: diwar anv Sant Elian a oa deuet eus Kembre, diwar familh Lanellian er memes korn-bro, diwar un eil poull "an eil yen"...
Da vare an Azginivelezh e voe savet manerioù ha chapelioù evel hini Treanna, bet savet er bloavezhioù 1480.
 Er  e varvas tost an holl annezidi diwar ar vosenn. Ouzhpenn 7 000 a annezad a oa o chom en Eliant neuze. Dastumet e voe ur werz anvet "Bosenn Eliant" gant Kervarker, a daolenn an darvoud-mañ en e zastumad Barzhaz Breizh.


 E-pad an diskaramzer hag ar goañv 1787-1788 e teu da chom er presbital gant an abad Laenneg e niz, Reun Laenneg, a zeuas da vezañ medisin meur hag ijiner ar selaouenner.
 Dispac'h Gall 
 Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Guino, person; nac'het e voe gant Coden, kureKristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajennoù 50 ha 51..

 Brezel-bed kentañ 
 Mervel a reas 174 gwaz eus ar gumun, da larêt eo 4,32% eus ar boblañs e 1911, abalamour d'ar brezelMemorial Genweb.
 Eil brezel-bed  
 Merval a reas 28 den ag ar gumun abalamour d'ar brezelMemorial Genweb.
 Brezelioù didrevadennañ 
Brezel Indez-Sina
 Mervel a reas ur milour eus ar gumun e miz Gouhere 1953 en Hanoi en Tonkin er ViêtnamFichenn hiniennel - Memorial Genweb.
Brezel Aljeria
 Mervel a reas daou vilour eus ar gumunMemorial Genweb.

 Monumantoù ha traoù heverk 

 Karn Keringard.
 Peulvan Kozhkêr Vaen.

Iliz katolik Sant Jili. Savet e oa bet iliz gentañ Eliant en . Adsavet e voe er , ha tour an iliz etre 1660 ha 1669. Unan eus tourioù-iliz uhelañ e Bro-Gerne eo (50 m uhelder). Adsavet e voe ar peurrest etre 1700 ha 1712.
Chapel Sant-Mikael
Chapel Intron Varia ar Wir Sikour.
Chapel Treanna.
Chapel Santez Marc'harid.
Liorzhoù ar presbital.
 Monumant ar re varv, luc’hskeudennMemorial Genweb. Dioueliet e voe d’ar 31 a viz Gouhere 1921Université de Lille.
 Emdroadur ar boblañs abaoe 1962 

 Melestradurezh 
Ezel eo Eliant eus Kumuniezh kumunioù Bro Konk-Kerne.
Brezhoneg
 E distro-skol 2012 e oa bet digoret ur c'hlas divyezhek e skol bublik ar gumun. E distro-skol 2024, 59 skoliad o doa lakaet o anv (19,2 % eus skolidi ar gumun evit a sell ouzh ar c'hentañ derez)Ofis Publik ar Brezhoneg.
Ya d'ar brezhoneg
 D'ar 24 a viz Mae 2013 e oa bet votet ar garta Ya d'ar brezhoneg gant kuzul-kêr ar gumun.
 Tud 
Tud bet ganet eno
1926 : Gwilhou Kergourlez, skrivagner.
Ardamezeg ar familhoù
80pxde Kerloaguen
Aotrounez Pratanras, ha Kervastard
En argant e erez dispak en sabel, iziliek ha pigosek en gul.
Sturienn ː Sans effroy ("Dizaon")
 Gevelliñ 
An Creagán-Maigh Locha,  (1997)
Div barrez amezek e kontelezh Gaillimh eo An Creagán ha Maigh Locha. Er penn-kentañ e ranke kumun Tourc'h, hag hi sko ouzh Eliant, kemer perzh er gevelliñ, met n'eo ket aet ar raktres da benn.
 Levrlennadur
Elliant, Tourc'h - deux communes dans la Révolution, JEan-François Douguet
 Liammoù diavaez 

 Lec'hienn ofisiel ar gumun
  Eliant war lec'hienn Geobreizh
 Daveoù ha notennoù

Rummad:Kumunioù Penn-ar-Bed
Rummad:Kumunioù Kerne